recursal/SuperWikiNEXT-32B huggingface dataset:
Potsdamer Platz
**Potsdamer Platz** (*Postupimské námestie*) je námestie v strede Berlína. Leží na niekdajšej hranici Západného Berlína a Východného Berlína. Je tu stanica Berlínskeho metra a zastávka regionálnych vlakov. 

Je súčasťou nového centra Berlína. Nové centrum tvorí súbor blokov budov tiahnucich sa od námestia Potsdamer Platz až po Berlínsku filharmóniu a Kulturforum. V 90. rokoch 20. storočia sa Potsdamer Platz stalo najväčším staveniskom Európy. Renomovaní architekti napr. Renzo Piano, projektanti a stavebné firmy tu v priebehu krátkeho času postavili berlínske centrály niekoľkých svetových koncernov (Sony Center, Daimler-Chrysler, Deutsche Bahn AG, PriceWaterhausCoopers...), hotely (Ritz-Carlton, Grandhotel Bellevue, Grand-Hyatt...), divadelné sály, kasíno, kinosály, nákupné centrum, kaviarne a reštaurácie. 
Každoročne začiatkom februára je Potsdamer Platz dejiskom Medzinárodného filmového festivalu Berlinale.

Potsdamer Platz v umeleckých dielach
------------------------------------

Významný nemecký expresionista Ernst Ludwig Kirchner zobrazil v roku 1914 Potsdamer Platz v rovnomennom diele.

Iné projekty
------------

Commons
* Spolupracuj na Commons Commons ponúka multimediálne súbory na tému **Potsdamer Platz**

Externé odkazy
--------------

* Potsdamer Platz v podaní E. L. Kirchnera
* Potsdamer Platz - zastávka metra
Dinosaur Jr.
**Dinosaur Jr.** je americká alternatívna rocková skupina, pôvodom z Massachusetts, založená v roku 1984. Pôvodne sa volali *Dinosaur*, čo však museli pre právny spor zmeniť, a tým vznikol súčasný názov. Skupina existovala v rokoch 1984 až 1997, kedy sa rozpadla, ale členovia sa dali znova dokopy v roku 2005. V súčasnosti tvoria Dinosaur Jr. traja členovia - gitarista, spevák a textár J Mascis, basgitarista Lou Barlow a bubeník Murph.

Zvuk
----

Pre zvuk skupiny je charakteristické používanie hi-gainu, spätnej väzby a skreslenia. Napriek tomu sú skladby zvyčajne melodické, a to aj vďaka melodickému a uvoľnenému štýlu spevu J Mascisa. V mnohých skladbách boli kombinované skreslené elektrické gitary a akustické gitary a jednou z čŕt zvuku skupiny boli aj melodické sóla. Týmito prvkami a celkovým ponímaním hudby sa stali Dinosaur Jr. jedným z (najvplyvnejších) predchodcov amerického alternatívneho rocku a grungeu, ktoré sa stali populárne v deväťdesiatych rokoch.

Štúdiové albumy
---------------

* *Dinosaur* (1985)
* *You're Living All Over Me* (1987)
* *Bug* (1988)
* *Green Mind* (1991)
* *Where You Been* (1993)
* *Without a Sound* (1994)
* *Hand It Over* (1997)
* *Beyond* (2007)
* *Farm* (2009)

Externé odkazy
--------------

* oficiálna stránka
DinoPark Košice, vstup
**DinoPark Košice** je zábavná a vzdelávacia atrakcia vhodná pre rodiny s deťmi všetkých vekových kategórií a školské exkurzie. Park bol otvorený 1. júna 2013. Nachádza sa v lesnom údolí s potokom na ploche o veľkosti 6 ha. Modely prehistorických zvierat v životných veľkostiach inštalovaných vo viac ako 20 scénach sú tu k videniu v prostredí, v ktorom pravdepodobne obývali našu planétu pred viac ako 65 miliónmi rokov. Modely sú vyrábané špeciálnou patentovanou technológiou na základe aktuálnych vedeckých poznatkov a nájdených fosílií.
Vedľa paleontologicky verných modelov dinosaurov (statických i robotických) sa návštevníci môžu oboznámiť s informáciami o jednotlivých druhoch, o vývoji života na Zemi, pohybe kontinentov a pod.

V pavilóne *Cesta do minulosti Zeme* sa nachádzajú artefakty datované už od starohôr. K videniu sú tu napríklad pazúry Tyrannosaura, zuby Deinonycha, roh Triceratops, odtlačok krídel pravekých vážok, fosílie prasličiek nájdených v blízkom okolí aj inde vo svete atď. Pavilón vznikol v spolupráci so Západočeským múzeom v Plzni a vedúcim jeho paleontologického oddelenia, RNDr. Jozefom Pšeničkom, PhD. Unikátom svetového významu je v DinoParku umiestnená živá druhohorná rastlina Wollemi nobilis, ktorá na Zemi rástla pred 175 miliónmi rokov.

V DinoAquariu, 3D kine, je v celodennej slučke premietaný špeciálne natočený panoramatický film. V štýle druhohôr je upravená tiež predajňa suvenírov DinoShop, občerstvenie DinoCafé i DinoGril.

DinoPark Košice je prepojený so ZOO Košice, pri návšteve možno využiť zvýhodnené spoločné vstupné do oboch zariadení, ale DinoPark nemožno navštíviť samostatne. DinoPark Košice patrí medzi najvýznamnejšie turistické atrakcie východného Slovenska.

Galéria
-------

* AllosaurusAllosaurus
* AnkylosaurusAnkylosaurus
* BrachiosaurusBrachiosaurus
* Cesta do minulosti ZemeCesta do minulosti Zeme
* CompsognathusCompsognathus
* DeinonychusDeinonychus
* DiplodocusDiplodocus
* GarrotoraxGarrotorax
* IguanodonIguanodon
* LiopleurodonLiopleurodon
* MaiasauraMaiasaura
* ParasaurolophusParasaurolophus
* PteranodonPteranodon
* StegosaurusStegosaurus
* StegosaurusStegosaurus
* 3D kino3D kino

Pozri aj
--------

* DinoPark Bratislava
* Zábavný park

Externé odkazy
--------------

* DinoPark Košice

Zdroj
-----

* *Tento článok je čiastočný alebo úplný preklad článku DinoPark Košice na českej Wikipédii.*
Théodore Valerio, 1852: *Pâtre valaque de Zabalcz* ("valašský pastier zo Zăbalțu")
**Valasi** bol ľud pochádzajúci z Valašska, ktorý v 14. – 17. storočí osídľoval horské časti Slovenska a aj iných krajín (dnes Ukrajina, Poľsko, Sedmohradsko, Srbsko, Morava).

Usídľovanie valachov na Slovensku začali v prvej polovici 14. storočia, najprv Užská stolica (najstarší potvrdený výskyt na území Slovenska pochádza obce Koromľa z roku 1337), potom Zemplínska, Šarišská a Spišská stolica. Išlo o obyvateľov rusínskeho (čiastočne poľského), menej balkánsko-rumunského pôvodu. Pôvodne šlo o obyvateľstvo bez stáleho sídla, tie začali tvoriť neskôr.:324 V 15. storočí šlo maximálne o niekoľko tisíc obyvateľov a aj vtedy sa k valachom už pridávali domáci obyvatelia.:427–428 Ich príchod vrchnosť podporovala, pretože hospodárili na vysokopoložených lúkach, ktoré predtým neboli hospodársky využité. Demografický prínos príchodu valachov sa najviac prejavil na Orave (v rokoch 1530 – 1606 vzniklo viac ako 40 osád), inde nebol taký výrazný. V 16. a 17. storočí sa zvyšoval podiel Slovákov, pretože tí utekali pred vykorisťovaním vrchnosti. Vtedy už názov valasi strácal svoj etnický charakter a dostal význam pomenovania horského obyvateľstva, ktoré sa zaoberalo pastierstvom a chovom valaského dobytka.

Referencie
----------

1. 1 2  valasi. In:  *Encyklopédia Slovenska*. 1. vyd. Zväzok VI. T – Ž Doplnky. Bratislava : Veda, 1982. 776 s. S. 234.
2. 1 2  valasi. In:  *Encyklopédia ľudovej kultúry Slovenska*. Vyd. 1. Zväzok 2. Bratislava : Veda, 1995. 448 s. ISBN 80-224-0235-4. S. 285.
3. 1 2   *Dejiny Slovenska*. Ed. Samuel Cambel. Vyd. 1. Zväzok I : (do roku 1526). Bratislava : Veda, 1986. 534 s.
4. ↑  FILOVÁ, Božena, a kol. *Slovensko*. 1. vyd. Zväzok 3 : Ľud – II. časť. Bratislava : Obzor, 1975. 485 s. S. 793.
5. ↑   *Dejiny Slovenska*. Ed. Samuel Cambel. Vyd. 1. Zväzok II : (1526 – 1848). Bratislava : Veda, 1987. 856 s. S. 80.

Literatúra
----------

* TOMEČEK, Oto: Valasi na Slovensku. In: *Historická revue*, roč. XXXII, 2021, č. 1, s. 32  –  35.

Pozri aj
--------

* Arumuni
* valašské právo
* valašská kolonizácia
|  |  |  |  |  |  |
| --- | --- | --- | --- | --- | --- |
| **Koaličná dočasná vláda*سلطة الائتلاف المؤقتةCoalition Provisional Authority***

|  |  |  |
| --- | --- | --- |
| ← Baasistický Irak | **2003 – 2004** | Irak → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Krajina dvoch riek* |
| **Motto:** *Bezpečnosť, Sloboda, Rovnosť, Spravodlivosť* |
| **Geografia**

|  |
| --- |
| Mapa štátu |

 |
| Hlavné mesto | Bagdad |
| **Obyvateľstvo** |
| Jazyky | Arabčina, Kurdčina, Angličtina |
| **Štátny útvar** |
| Štátne zriadenie | Dočasná vláda |
| Mena | Iracký dinár |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Baasistický Irak | Baasistický Irak |

 | **Nástupnícke štáty:**

|  |  |
| --- | --- |
| Irak | Irak |

 |

 |

**Koaličná dočasná vláda** (arab. سلطة الائتلاف المؤقتة‎, angl. Coalition Provisional Authority, skr. **CPA**) bola založená ako prechodná vláda Iraku po invázii do krajiny 20. marca 2003 zo strany Spojených štátov, Spojeného kráľovstva, Austrálie a Poľska ktoré tvorili mnohonárodné (koaličné) sily s cieľom vyhnať Saddáma Husajna.

Citovaním rezolúcie Bezpečnostnej rady Organizácie spojených národov 1483 a zákonov vojny, CPA zverila sama seba ako výkonný, legislatívny a súdny orgán nad irackou vládou od 21. apríla 2003 do jej rozpustenia dňa 28. júna 2004.

Iné projekty
------------

Commons
* Spolupracuj na Commons Commons ponúka multimediálne súbory na tému **Koaličná dočasná vláda**

Zdroj
-----

*Tento článok je čiastočný alebo úplný preklad článku Coalition Provisional Authority na anglickej Wikipédii.*
**Seán Patrick kardinál O'Malley** (\* 29. jún 1944, Lakewood, Ohio) je americký rímskokatolícky kňaz, arcibiskup Bostonu a kardinál rímskokatolíckej cirkvi.

Kňaz
----

Vstúpil do rádu kapucínov a rehoľné sľuby zložil 14. júla 1965. Študoval v meste Washington DC v rádovom kolégiu (Capuchin College) a štúdiá dokončil na škole St. Fidelis. Získal doktorát zo španielskej a portugalskej literatúry. Kňazské svätenie prijal 29. augusta 1970. V rokoch 1969 až 1973 prednášal na Americkej katolíckej univerzite (Catholic University of America) vo Washingtone. Neskôr pôsobil ako duchovný v komunite tzv. Latinos, teda osôb hovoriacich španielsky a portugalsky, taktiež vo Washingtone a okolí.

Biskup
------

V júni 1984 bol menovaný biskupom koadjútorom na Panenských ostrovoch, biskupské svätenie prijal 2. augusta toho istého roku. Riadenie diecézy prevzal v októbri 1985 po tom, čo dovtedajší biskup odišiel na odpočinok. V júni 1992 bol menovaný biskupom diecézy Fall River, v septembri 2002 sa stal biskupom v Palm Beach. O necelý rok neskôr, v júli 2003, nahradil kardinála Bernarda Lawa na čele Bostonskej arcidiecézy.

Kardinál
--------

Vo februári 2006 ohlásil pápež Benedikt XVI. jeho kardinálsku nomináciu, kardinálske insígnie prevzal na konzistóriu 24. marca toho istého roku. V septembri 2006 začal ako jeden z mála kardinálov prevádzkovať svoj blog, na ktorom raz týždenne komentuje udalosti v živote katolíckej cirkvi v Spojených štátoch aj vo svete. Dňa 13. apríla 2013 bolo vo Vatikáne oznámené, že pápež František ustanovil nový poradný zbor ôsmich kardinálov, ktorý mu má pomôcť pri vypracovaní reformy vatikánskej kúrie. Jedným z členov tejto pracovnej skupiny sa stal aj kardinál O'Malley. V marci 2014 ho pápež František vymenoval za člena novo vzniknutej komisie na ochranu maloletých. Tá sa má zaoberať napr. oblasťou výchovy, ktorá má predísť zneužívaniu detí, trestnými postupmi v oblasti zločinov páchaných na deťoch, civilnými i kanonickými povinnosťami alebo rozvíjaním „dobrej praxe", ktorá sa na celospoločenskej úrovni osvedčila. Dňa 10. septembra toho istého roku bol menovaný za predsedu tejto komisie.

Súvisiace články
----------------

* Zoznam žijúcich kardinálov
* Zoznam kardinálov vymenovaných Benediktom XVI.
* Konkláve 2013

Iné projekty
------------

Commons
* Spolupracuj na Commons Commons ponúka multimediálne súbory na tému **Seán Patrick O'Malley**

Zdroj
-----

*Tento článok je čiastočný alebo úplný preklad článku Seán Patrick O'Malley na českej Wikipédii.*

Autoritné údaje: * GND: 1116251671
* ISNI: 0000 0000 6983 2770
* LCCN: no2008037376
* VIAF: 100155868
* WorldCat: lccn-no2008037376
Súradnice: 49°13′18″S 18°45′03″V﻿ / ﻿49,2216°S 18,7509°V﻿ / 49.2216; 18.7509

**Ulica M. R. Štefánika** je ulica v Žiline, vedúca z východnej časti mesta do centra.

Priebeh
-------

Začína na križovatke s Predmestskou a Košickou ulicou pri SAD Žilina. Pokračuje západným smerom do centra mesta, na Námestí M. R. Štefánika križuje ulicu 1. mája, následne ulicu Daniela Dlabača a končí na Námestie A. Hlinku.

Dejiny
------

V minulosti bola ulica M. R. Štefánika dôležitým dopravným koridorom, ktorým viedla doprava od Strečna (dnešná cesta I/18) cez terajšie Námestie A. Hlinku a Kálov. Tu sa napájala na dnes stále existujúce cesty Kysucká a Sasinkova, ktoré v minulosti privádzali do mesta dopravu od Čadce a Bratislavy. Neskôr bola doprava z centra mesta odklonená na Predmestskú a ulicu Veľká okružná, čím dopravný význam tejto ulice poklesol.

Pozri aj
--------

* Mestský okruh
* Zoznam ulíc a námestí v Žiline

Externé odkazy
--------------

* Fotogaléria na zilina-galery.sk

Zdroj
-----

* Ulica na mape mesta


|  |  |
| --- | --- |
| Portal | Žilinský portál |
Poloha polostrova Dingle v rámci Írska
**Polostrov Dingle** (angl. *Dingle Peninsula*, ír. *Corca Dhuibhne*) je polostrov na juhozápade Írska. Je administratívnou súčasťou grófstva Kerry.

Poloha
------

Do Atlantického oceánu vybieha medzi zálivmi Tralee Bay na severovýchode a Dingle Bay na juhu, od materskej pevniny vybieha na západ, približne na línii spájajúcej mesto Tralee a estuár rieky Maine. Polostrov má značne členité pobrežie a okrem spomenutých zálivov ho obmývajú aj Brandon Bay na severe, Smerwick Harbour na západe a zálivy Ventry Harbour, Dingle Harbour a Castlemaine Harbour na južnom pobreží. Na západnom pobreží je oddelený prielivom Blasket Sound od ostrova Great Blasket Island. Dosahuje dĺžku 50 km, maximálnu šírku 20 km a minimálnu cca 4,5 km (na spojnici zálivov Smerwick Harbour a Ventry Harbour).

Reliéf
------

Polostrov má značne hornatý reliéf, najvyšším bodom je vrch Brandon Mountain (950 m n. m.), ďalšie významné vrchy sú Brandon Peak (840 m n. m.), Masatiompan (762 m n. m.), Ballysitterag (622 m n. m.) a Slievenagower (486 m n. m.). Východnú časť polostrova formuje pohorie Slieve Mish Mountains. 

Členité pobrežie polostrova

Vodstvo
-------

Pramenia a tečú tu len kratšie rieky, z nich najvýznamnejšie vytekajú z jazier v centrálnej časti polostrova, tečú na sever a ústia do zálivu Brandon Bay. Na polostrove sa nachádzajú viaceré ľadovcové jazerá, najväčšie sú Loch Cruite, Loch Anscaul, Loch an Dúin, Loch Chom Calláin, Loch Caum, Lough Slat. Plošne najväčšie je však jazero Lough Gill na severnom pobreží, ktoré je lagúnového pôvodu.

Obyvateľstvo
------------

Západná časť polostrova je súčasťou tzv. *Gaeltachtu*, v ktorej sa takmer výlučne používa írsky jazyk. Pri dvojjazyčných názvoch sídiel prevažujú írske názvy nad anglickým. Najväčším sídlom je mestečko Dingle s írskym názvom *An Daingean*. Ďalšie významné obce sú: Anascaul (Abhainn na Scáil), Castlegregory (Caisleán Ghriarie), Ballyferriter (Baile an Fheirtéaraigh). Najbližším väčším mestom je Tralee.
Orientovaný strom
-----------------

**Definícia:** Nech T = (V, H) je strom. Ak každej hrane stromu T priradíme práve jednu z dvoch možných orientácií, tak dostaneme orientovaný strom T.

Koreňový strom a koreň stromu
-----------------------------

Nech Tv je orientovaný strom s aspoň dvoma vrcholmi, v ktorom z vrcholu „v" existuje dráha do každého z ostatných vrcholov. Potom Tv nazývame koreňovým stromom a vrchol „v" koreňom stromu.

  

### Podstrom stromu

Ak T je orientovaný koreňový strom a „u" je nejaký vrchol stromu T, potom podgraf T, ktorý vznikne tak, že zo stromu T vynecháme všetky vrcholy, do ktorých nevedie orientovaná cesta z vrcholu „u" sa nazýva podstrom stromu T s koreňom „u". 

  

### n-árny strom

Orientovaný koreňový strom sa nazýva n-árny strom, ak každý vnútorný vrchol tohoto stromu má práve n potomkov, inými slovami, každý vrchol n-árneho stromu má výstupný stupeň 0 alebo n. Špeciálne, n-árny strom s n = 2, sa nazýva binárny strom.

  

### Koreňová kostra digrafu

Nech G je digraf, ktorý vznikol orientáciou grafu (multigrafu) G. Nech K je kostra grafu (multigrafu) G. Potom digraf K, ktorý vznikol orientáciou grafu K, sa nazýva orientovanou kostrou digrafu G.

Binárny strom
-------------

Binárnym stromom nazývame koreňový strom {\displaystyle T\_{v}}, v ktorom každý vrchol má vonkajší stupeň 0 alebo 2. Hĺbkou h1({\displaystyle T\_{v}}) binárneho stromu ({\displaystyle T\_{v}}) = (V, H) nazývame excentricitu jeho koreňa, t. j. 
{\displaystyle h\_{1}(T\_{v})=max\_{u\in V}d(v,u)}.

Kompletným binárnym stromom hĺbky k nazývame strom ({\displaystyle T\_{v}}), v ktorom je d(v, u) = k pre každý jeho list u.

  

### Vety o binárnych stromoch

**Veta 1.** Pre ľubovoľné prirodzené číslo n > 1 existuje binárny strom s práve n listami (koncovými vrcholmi).

**Veta 2.** Binárny strom s n listami obsahuje n-1 vnútorných vrcholov (t. j. vrcholov, ktoré nie sú listami) a 2(n-1) hrán. 

**Veta 3.** Nech E je vonkajšia a I vnútorná dĺžka binárneho stromu s n listami. Potom 
{\displaystyle E=I+2(n-1)}.

  

### Vonkajšia a vnútorná dĺžka binárneho stromu

**Definícia.** Nech {\displaystyle T\_{v}=(V,H)} je binárny strom. Vonkajšou dĺžkou E(Tv), resp. vnútornou dĺžkou I(Tv) binárneho stromu Tv nazývame čísla určené vzťahmi

{\displaystyle E(T\_{v})=\sum \_{u\in v}d(v,u)} pre {\displaystyle u\in v\_{e}}

{\displaystyle I(T\_{v})=\sum \_{u\in v}d(v,u)} pre {\displaystyle u\in v\_{i}}

kde ve je množina listov a vi je množina vnútorných vrcholov binárneho stromu Tv.

B-strom
-------

B-stromom nazývame orientovaný koreňový strom, v ktorom každý vrchol má vonkajší stupeň 0, 1 alebo 2 a ktorého hrany sú ohodnotené číslami 0 a 1 tak, že žiadne dve hrany vychádzajúce z toho istého vrcholu nemajú rovnaké ohodnotenie.

  

### Perfektne vyvážený B-strom

Podmienku minimálnosti spĺňajú B-stromy, v ktorých pre každý vnútorný vrchol sa počet vrcholov jeho ľavom a pravom podstrome líši najviac o 1. Nazývame ich **perfektne vyvážené B-stromy**.

Pozri aj
--------

* Strom (teória grafov)
* Binárny strom
Wiki Wiki autobus v Honolulu
**Wiki** je webová stránka, ktorá umožňuje návštevníkom pridávať, odstraňovať a upravovať obsah, čo sa zakladá na myšlienke spoločného spravovania informácií na web stránkach. Prvá wiki (WikiWikiWeb) bola vyvinutá Ward Cunninghamom v polovici 90. rokov 20. storočia. Wiki poskytovala odkazy na množstvo stránok. Táto jednoduchosť v upravovaní urobila z wiki veľmi užitočný nástroj pre spoluautorstvo. Wikipédia, on-line encyklopédia, je jedna z najznámejších wiki.

Wiki, ktoré je možné voľne upravovať (ako napríklad Wikipédia), sú kritizované pre ich nespoľahlivosť jednoducho preto, že niektoré indivíduá môžu zlomyseľne vložiť nepravdivé alebo zavádzajúce informácie. Zástancovia sa spoliehajú na svoju komunitu používateľov, ktorí môžu zachytiť zlomyseľný obsah a opraviť ho. Wiki sú v podstate založené na viere v základnú slušnosť ľudí.

*Wiki* sa tiež nazýva softvér, ktorý sa používa pri tvorbe takýchto internetových stránok (*pozri Wiki softvér*).

*Wiki* (písané s veľkým *W*) a *WikiWikiWeb* sa používajú, keď hovoríme o Portland Pattern Repository, prvom wiki webe. Názov pochádza z havajského základu *wiki wiki*, čo znamená *rýchly* alebo *veľmi rýchly*. Niekedy sa používa aj označenie *wikiwiki*, *WikiWiki* alebo *wiki*.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Wiki**
* Spolupracuj na Wikislovníku Wikislovník ponúka heslo ****Wiki****
**Valašské právo** je súhrn právnych noriem a zvyklostí, ktorými sa pôvodne - najneskôr od vrcholného stredoveku - riadilo rumunské obyvateľstvo (teda Valasi v užšom, pôvodnom význame), neskôr - do 18./19. storočia - takmer všetko to obyvateľstvo strednej Európy a Balkánu (teda najmä Valasi v širšom, prenesenom zmysle), ktorého spôsob života a ekonomika bol založený na transhumancii (pastierstve nekočovného obyvateľstva so striedaním pastvín medzi vrchmi v lete a nížinami v zime).

Valašské právo na Slovensku
---------------------------

Valašské právo je súhrn právnych noriem a zvyklostí valašského obyvateľstva na Slovensku v 14. storočí až 17. storočí, často potvrdené panovníkom (najznámejšie privilégium pre oravských a liptovských Valachov z roku 1474 vydané Matejom I. Korvínom). Podľa neho boli Valasi na určitý čas (6 - 20 rokov) oslobodení od všetkých poddanských povinností, neskôr od platenia cirkevného desiatku a roboty, za čo museli strážiť cesty, hranice a vykonávať vojenskú službu. 
Od 2. polovice 16. storočia utužovaním nevoľníctva ich práva postupne zanikali a rovnako koncom 16. a začiatkom 17. storočia ustávalo aj usídľovanie riadiace sa valašským právom.
Stretávame sa s ním najmä u Rumunov (Valašsko, Moldavsko, Sedmohradsko, Podkarpatská Rus, Poľsko, Slovensko), macedónskych Arumunov, Rusínov (Podkarpatská Rus, Poľsko, Slovensko), Poliakov, Slovákov, Moravanov (Moravské Valašsko), Srbov a Chorvátov.

Literatúra
----------

* SOKOLOVSKÝ, Leon: Dedina na valašskom práve. In: *História*, r. 2, 2002, č. 2, s. 4  –  6.
* SOKOLOVSKÝ, Leon: *Správa stredovekej dediny na Slovensku.* Bratislava : Academic Electronic Press, 2002, 308 s. ISBN 80-88880-24-6

Referencie
----------

1. ↑   *Dejiny Slovenska*. Ed. Samuel Cambel. Vyd. 1. Zväzok II : (1526-1848). Bratislava : Veda, 1987. 856 s. S. 80.

Externé odkazy
--------------

* FILIT – zdroj, z ktorého pôvodne čerpal tento článok.
*
**Stredoslovenský ústav srdcových a cievnych chorôb, a. s.** (SÚSCCH) je jednou z troch špecializovaných nemocníc, ktorá poskytuje komplexnú starostlivosť o pacientov s kardiovaskulárnymi chorobami. Jeho poslaním je poskytovanie komplexnej ambulantnej a ústavnej starostlivosti o dospelých pacientov s chorobami srdca a veľkých ciev. Ústav má právnu podobu akciovej spoločnosti, jediným vlastníkom akcií je štát a sídli v Banskej Bystrici.

Služby
------

SÚSCCH a. s. poskytuje špecializovanú starostlivosť o pacientov v odbore: 

* anestéziológia
* angiológia
* funkčná diagnostika
* intenzívna medicína
* kardiochirurgia
* kardiológia

Ústav je tiež akreditovanou výukovou základňou pre Fakultu zdravotníctva Slovenskej zdravotníckej univerzity.

Referencie
----------

1. ↑  DLUHOLUCKÝ, Svetozár; RAPČÍKOVÁ, Tatiana. *Nemocnica v Banskej Bystrici dostane 20 miliónov eur na rekonštrukciu* [online]. vicepremier.gov.sk, [cit. 2018-07-21]. Dostupné online.

Externé odkazy
--------------

* Oficiálna stránka SÚSCCH

Súradnice: 48°44′31″S 19°09′38″V﻿ / ﻿48,742015°S 19,160478°V﻿ / 48.742015; 19.160478
**Športový Klub Vysoké Tatry** vznikol z iniciatívy športového nadšenca a funkcionára Miloslava Slavíka. Všeobecne sa považuje za dátum vzniku 5. december 1926, kedy sa v Starom Smokovci stretli záujemcovia o športové dianie vo Vysokých Tatrách a dohodli sa na vytvorení klubu. Prvým predsedom sa stal MUDr. Jan Kubík.

Na začiatku sa klub zameral predovšetkým na lyžovanie, v lete to bol volejbal a tenis. Až v závere roku 1929 vzniká v Š.K.V.T. aj hokejový odbor (kanadský/ľadový hokej). Prvýkrát sa hokejisti Športového klubu Vysoké Tatry predstavili na turnaji o Pohár Palace sanatória Dr. Szontágha, ktorý sa konal 29. decembra 1929 až 1. januára 1930 v Novom Smokovci. Tatranci na turnaji odohrali 30. decembra s Č.S.K. Vyšehrad Praha prehrali 0:13 a VŠ Brno 0:8. Žiadne archívne dokumenty či dobová tlač nielenže neuvádza zápasy, ale ani zostavu ŠKVT pred sezónou 1929/30, keďže hokej sa v klube ŠKVT dovtedy nehral. Už 15. a 16. februára 1930 sa hokejisti Š.K.V.T. zúčastňujú na Majstrovstvách Slovenska, kde postupne podľahli Skiklubu Bratislava 0:2, Slávii Banská Bystrica 1:3 a ŠK Žilina 1:2. Po týchto výsledkoch skončili hokejisti Š.K.V.T. na slovenskom šampionáte na poslednom mieste. Vo svojej prvej sezóne to odohrali hokejisti ŠKVT len uvedených päť zápasov. Prvými hokejistami Š.K.V.T. boli brankár Dr. Izák, hubka, Olejár, Seeman, Kolařík, Riedl a Hrica.

Hokejový tím Š.K.V.T. v sezóne 1930/31 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář a novými posilami sa stali Šonský a Pleskáč. Športový klub Vysoké Tatry absolvoval 13 zápasov, z toho päť víťazných, dva nerozhodné a šesť zápasov prehrali. V sezóne 1930/31 sa na hokejovej mape Slovenska po prvýkrát objavuje Poprad.

Prehľad zápasov Š.K.V.T. v sezóne 1930/31:

* 26. december 1930 ŠK Žilina 2:0
* 26. december 1930 ŠK Žilina 3:0
* 1. január 1931 ŠK Třinec 1:2
* 2. január 1931 MHC Budapešť 1:3
* 2. január 1931 EV Brünner 0:1
* 11. január 1931 ŠK Žilina 3:0
* 19. január 1931 HT Krynica 0:6
* 22. január 1931 PAC Poprad 14:0
* 24. január 1931 Skiklub Bratislava 0:0
* 29. január 1931 PAC Poprad 6:0
* 1. február 1931 LTC Plzeň 0:4
* 2. február 1931 LTC Plzeň 1:2
* 15. február 1931 ČSK Košice 0:0

v sezóne 1931/32 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský a Pleskáč.

v sezóne 1932/33 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský a Pleskáč.

v sezóne 1933/34 tvorili Jozef Fulka, MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský, Pleskáč, Rudolf Tomášek.

v sezóne 1934/35 tvorili Jozef Fulka, MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský, Pleskáč, Rudolf Tomášek.

Hokejový odbor Š.K.V.T. zanikol zlúčením s HC Poprad v roku 1935. Nový klub niesol meno HC Tatry.

Zdroj
-----

* Vysoké Tatry, r. I, č. 2, 28. jún 1931, Ed. Kolařík: Hockey v Tatrách
**Tibeťania** (tibet. Bodpa) sú národnosti a kmene žijúce na území Tibetu a západnej Číny, ale aj na území Kašmíru, Nepálu, Sikkimu a Bhutánu. Tibeťania tvoria zvláštnu etnickú skupinu mongoloidov, ktorých pôvod je prinajmenšom taký starý ako pôvod Číňanov, pretože o tibetských národoch sa zmieňujú už najstaršie čínske záznamy. Tibeťanov je v súčasnej dobe približne 5,5 milióna, z toho približne 3 mil. na území Tibetu. Dnešná štruktúra obyvateľstva sa sformovala už v 1. tisícročie pred Kr. iba Tibeťania v južných čínskych provinciách, ktorí žijú usadlým poľnohospodárskym spôsobom života, sa formovali neskôr. Väčšina Tibeťanov zostala pastiermi ovcí, jakov a koní.

Jazykom Tibeťanov je tibetčina.

Tibeťania boli ovplyvnení Číňanmi a Indmi (budhizmus). Politickým a kultúrnym centrom sa stali kláštory (lamaizmus).

V 6. storočie vytvorili prvé veľké ríše s centrom južne od Lhasy. Kráľ Srong-tzan-sgam-po [sontsen gampo] (620-648) podľa legendy zaviedol v Tibete budhizmus, ku ktorého všeobecnému rozšíreniu došlo až potom, keď Tibet nadobudol nadregionálny význam v 8. storočie: vtedy si Tibeťania načas podrobili aj časť Číny a východný Turkestan.

V 9. stor. sa celá ríša rozpadla na rad malých štátov.

V 15. stor. sa sformovalo reformné hnutie Tibeťanov, pri ktorom vzrástol význam kláštorov a siekt (príslušníci starých siekt nosili červené čapice, noví lamaisti žlté).

V roku 1720 zriadili Číňania nad Tibetom protektorát, v r. 1965 bola zriadená Tibetská AO v rámci ČĽR. [1]

Referencie
----------

1. ↑  Wolf, J.: *Abeceda národů*. Výkladový slovník kmenů, národností a národů. Pra- ha, Horizont 1984. 272 s.; s. 238

Pozri aj
--------

* tibetská kultúra
* Tibet
* tibetčina
* Dejiny Tibetu

Externé odkazy
--------------

* FILIT – zdroj, z ktorého pôvodne čerpal tento článok.
Vedúca loď triedy Pennsylvania – USS *Pennsylvania* (BB-38)
**Vedúca loď** alebo **vedúci triedy** je prvá zo série alebo triedy lodí, v ktorej všetky sú stavané podľa rovnakého konštrukčného projektu. Termín je používaný vojnovými loďami a väčšími civilnými loďami.

Pomenovanie
-----------

Triedy lodí sú obvykle pomenovávané dvomi rozdielnymi spôsobmi. Buď je celá trieda pomenovaná podľa prvej lode skonštruovanej v rámci jednej triedy, napr. celá trieda Pennsylvania je pomenovaná podľa lode USS *Pennsylvania*. V Britskom kráľovskom námorníctve bývajú oproti tomu triedy (teda aj vedúce lode) pomenovávané podľa svetových domorodých kmeňov, napr. HMS *Mohawk*. Pokiaľ jedna krajina vyrobí triedu lodí pre inú krajinu, stáva sa prvá aktívna jednotka v jej rámci automaticky vedúcim plavidlom, napr. prvá fregata triedy *Oliver Hazard Perry*, vyrobená v Spojených štátoch, je v Austrálskom kráľovskom námorníctve vedúcim plavidlom triedy *Adelaide*. V civilnej sfére je napríklad trieda výletných lodí *Sun* pomenovaná po *Sun Princess*, prvej lodi postavenej v rámci tejto triedy.

Externé odkazy
--------------

* US Navy charakteristika vedúcej lode
* The USS Pennsylvania BB-38

Zdroj
-----

*Tento článok je čiastočný alebo úplný preklad článku Lead ship na anglickej Wikipédii.*
**Šumavské pláně** sú geomorfologický podcelok v strednej časti Šumavy. Rozprestierajú sa na ploche 670 km² (sú tak najrozsiahlejšou geomorfologickou časťou Šumavy a zaberajú 40% jej celkovej rozlohy) a majú priemernú nadmorskú výšku 980 m. Na západe susedí so Železnorudskou hornatinou, na severe so Svatoborskou a Vimperskou vrchovinou, na východe s Boubínskou hornatinou, Vltavickou brázdou a Trojmezenskou hornatinou. Majú charakter plochej hornatiny - zarovnaný povrch zaberajúci plochu asi 450 km² sa tu zachoval vďaka tomu, že sem doteraz nepostúpila erózia vodných tokov. Do nezvyčajnej výškovej polohy (nad 1 000 m n. m.) bol vysunutý vrásno-zlomovými pohybmi. Nad popísaný peneplén vyčnievajú do výšky cez 1 200 m oblé vrcholky. Údolia sú tu väčšinou plytké a otvorené, často vyplnené rašeliniskami. Viac rozčlenený je len severný okraj plání - predovšetkým Svojšská hornatina, ktorú rozčleňujú kaňony Vydry a Křemelnej.

Geologická stavba
-----------------

Šumavské pláně sú tvorené z injikovaných rul moldanubika s prienikmi granodioritov a žúl moldanubického plutónu.

Geomorfologické okrsky
----------------------

Pláně sa členia na päť geomorfologických okrskov:

* Kochánovské pláně
* Kvildské pláně
* Javornická hornatina
* Svojšská hornatina
* Knížecí Pláně

Najvyššie vrcholy
-----------------

Celkom je v tomto geomorfologickom podcelku 83 tisícoviek, najviac zo všetkých v Česku. Najvyššími vrcholmi jednotlivých okrskov sú:

* Blatný vrch (1 376 m)
* Huťská hora (1 187 m)
* Obrovec (1 146 m)
* Javorná (1 090 m)
* Javorník (1 066 m)

Vodstvo
-------

Šumavské pláně odvodňujú zdrojnice Otavy - Vydra a Křemelná, horná Volyňka a horná Vltava. Malú pohraničnú časť územia odvodňujú prítoky Řeznej (Regen) do Dunaja.

Pozri aj
--------

* Národný park Šumava
* CHKO Šumava

Referencie
----------

1. ↑  DEMEK, Jaromír, a kolektiv. *Zeměpisný lexikon ČSR. Hory a nížiny*. Brno : Academia, 1987.
2. ↑  KOLEKTIV AUTORŮ. *Šumava*. [s.l.] : Baset, 2003. ISBN 80-7340-021-9. (česky)
3. ↑  FORMÁNEK, Tomáš. *Tisícovky Čech, Moravy, Slezska*. [s.l.] : Jerome, 2003. ISBN 80-903266-0-9. (česky)

Zdroj
-----

*Tento článok je čiastočný alebo úplný preklad článku Šumavské pláně na českej Wikipédii.*
Dimitsana
Pohľad na Dimitsanu
**Dimitsana** (po gr. *Δημητσάνα*) je mesto na Peloponéze, v kraji Arkadia. Bolo založené na mieste starovekého mesta Teuthis (Τεύθις), dnes má okolo 900 stálych letných obyvateľov. V minulosti bola Dimitsana významným kultúrnym centrom a preto tu stoja veľké budovy. Dnes je to hlavne oddychová destinácia Aténčanov, stoja tu viaceré hotely, známa je tiež stredoveká ozdobná kostolná zvonica.

Teuthis
-------

Podľa Homéra sa mesto Theutis zúčastnilo trójskej vojny. V starovekeom meste Theutis, ako informuje Pausanias, sa nachádzal chrám bohyne Atény, Afrodity a Artemidy. Nachádzala sa tu aj socha bohyne Atény. Obyvatelia mesta Theutis osídlili nové mesto Megalopolis.

Dejiny
------

V 6 stor. po Kr. sa v okolí mesta usadzujú kmene Slovanov, ktorí kolonizovali časť Grécka s Peloponézom. Slovania tu ostali až do 9 stor. kedy boli porazení a presídlení do Anatólie, zvyšok sa pomiešal s mietnym gréckym obyvateľstvom a tak vznikla Dimitsana. 
Samotné toponymum je možno slovanské (od *dimica*), alebo grécke (*dimos*). Prvú správu o meste máme z roku 963, kedy tu bol založený kláštor, kde sa uchovávali vzácne knihy. V roku 1764, už počas tureckej nadvlády tu bola založená samostatná grécka knižnica a mesto sa stalo jedným z najvýznamnejších kultúrnym centier Peloponézu. Bola tu veľmi známa grécka škola, z ktorej pochádzali mnohé významné osobnosti. V Dimitsane p§sobil aj vodca Gréckej vojny za nezávislosť od Turkov, Theodoros Kolokotronis, miestnym rodákom bol tiež biskup Germanos, ktorý slávnostne vyhlásail vojnu. Po vzniku Grécka, najmä začiatkom 20. stor. sa mnoho obyvateľov vysťahovalo najmä do Atén, preto je dnes Dimitsana pokojná, v zime takmer neobývaná dedina. Elektrické vedenie sa sem zaviedlo až v roku 1960.
**Dinosaur Revolution** alebo **Pravda o dinosauroch** alebo **Vláda dinosaurov** je štvordielny americký pseudo-dokument o živote nelietavých dinosaurov. Prvýkrát bol vysielaný 4. a 11. septembra 2011 na kanáli Discovery Channel. 

Dokument zobrazuje dinosaurov v modernom poňatí, mnohé teropódy sú napríklad operené a počítačovou animáciou dovedené k veľmi modernému vzhľadu a spôsobom správania. V dokumente sa objavujú aj mnohé nové druhy dinosaurov, ktoré nie sú všeobecne príliš známe. Známejšie druhy, ako je obrí teropód Tyrannosaurus, sú potom zobrazované novým spôsobom a objavujú sa v neobvyklých situáciách (pri starostlivosti o mláďatá, love, dvorení a pod.). Okrem dinosaurov sa v dokumente objavujú aj ďalšie praveké živočíchy, žijúce v ich dobe (pterosaury, mosasaury, praveké cicavce atď.).

Epizódy
-------

### Epizóda 1: Evolution's Winners (Evoluční víťazi)

* Inostrancevia
* Eoraptor
* Saurosuchus
* Ischigualastia
* Probelesodon
* Gigantoraptor
* Zalambdalestes
* Mosasaurus
* Squalicorax
* Cryolophosaurus
* Glacialisaurus

### Epizóda 2: The Watering Hole (Napájadlo)

* Allosaurus
* Draconyx
* Dinheirosaurus
* Torvosaurus
* Ornitholestes
* Rhamphorhynchus
* Miragaia
* Lusotitan

### Epizóda 3: Survival Tactics (Taktiky prežitia)

* Utahraptor
* Cedarosaurus
* Rahonavis
* Rapetosaurus
* Majungasaurus
* Beelzebufo
* Anhanguera
* Castorocauda
* Volaticotherium
* Guanlong
* Protoceratops
* Velociraptor
* Shunosaurus
* Sinraptor

### Epizóda 4: End Game (Koniec hry)

* Ankylosaurus
* Pachycephalosaurus
* Triceratops
* Troodon
* Tyrannosaurus

Zdroj
-----

* *Tento článok je čiastočný alebo úplný preklad článku Dinosaur Revolution na českej Wikipédii.*
Poloha zálivu Dingle Bay v rámci Írska
**Dingle Bay** (ír. *Bá an Daingin*) je záliv v severovýchodnej časti Atlantického oceánu, na juhozápadnom pobreží Írska. Záliv má tvar rovnoramenného trojuholníka, ktorého ťažnica prebieha v dĺžke približne 40 km v smere VSV – ZJZ. Z troch strán ho obklopuje pevnina grófstva Kerry, na severe polostrov Dingle, kým na juhu polostrov Iveragh. Rozširuje sa od východu smerom na západ, v hlave meria na šírku cca 3 km, v ústí cca 20 km.

Najvýchodnejšia časť zálivu nesie názov Castlemaine Harbour a od zvyšku zálivu je oddelená tromi polostrovmi (sú zakončené mysmi Cromane Point, Inch Point a Rossbehy Point. V severnej časti zálivu sa do pevniny vrezávajú dve malé zátoky – Dingle Harbour a Ventry Harbour.

Priamo v zálive neležia žiadne väčšie ostrovy, v ústí ležia ostrovy Valencia (na juhozápade) a Great Blasket Island, Inishnabro a Inishvickillane (na severozápade). Z riek ústiacich do zálivu sú najvýznamnejšie Caragh, Laune a Maine.

Na pobreží Dingle Bay leží mestečko Dingle a niekoľko obcí: Cromane, Inch, Ventry a iné.

| * z
* d
* u
Zálivy Írska |
| --- |
| Írske more | 
* Brittas Bay
* Dublinský záliv
* Dundalk Bay
* Dundrum Bay
* Rosslare Bay
* Wexfordský záliv
* Wexford Harbour

 |
| Keltské more | 
* Ballycotton Bay
* Ballyteige Bay
* Clonakilty Bay
* Cork Harbour
* Courtmacsherry Bay
* Dungarvan Harbour
* Kinsale Harbour
* Tramore Bay
* Waterford Harbour
* Youghal Bay

 |
| západné pobrežie | 
* Ballinskelligs Bay
* Bantry Bay
* Bertraghboy Bay
* Blacksod Bay
* Brandon Bay
* Broad Haven
* Clew Bay
* Dingle Bay
* Donegalský záliv
* Dunmanus Bay
* Galwayský záliv
* Kenmare Bay
* Kilkieran Bay
* Killala Bay
* Killary Harbour
* Liscannor Bay
* Mal Bay
* Mannin Bay
* Roaringwater Bay
* St. Finan's Bay
* Shannonský estuár
* Sligo Bay
* Smerwick Harbour
* Tralee Bay

 |
| severné pobrežie | 
* Belfast Lough
* Gweebarra Bay
* Inishfree Bay
* Lough Swilly
* Loughros More Bay
* Mulroy Bay
* Red Bay
* Sheep Haven
* Trawbreaga Bay

 |
Súradnice: 42°43′2″S 24°55′1″V﻿ / ﻿42,71722°S 24,91694°V﻿ / 42.71722; 24.91694

**Botev** (2 376 m n. m.) (bulh. Връх Ботев) je najvyšší vrchol Starej planiny, pohoria v centrálnom Bulharsku. Do roku 1950, kedy bol premenovaný, mal turecký názov *Jumrukčal* (Юмрукчал). Je súčasťou Národného parku.

Poloha
------

Vrch sa nachádza v pohorí Stará planina, ktoré sa tiahne v podobe úzkeho pásu zo Srbska až na pobrežie Čierneho mora. Leží v regióne Plovdiv, v okrese Karlovo, takmer v geografickom strede krajiny. Za priaznivého počasia a dobrej viditeľnosti ponúka jedinečný výhľad na severné aj južné Bulharsko.

Stavby na vrchole
-----------------

Na vrchole s výhodnou polohou v centrálnom Bulharsku bol v roku 1966 sprevádzkovaný televízny a rozhlasový vysielač, ktorý pokrýva signálom až 2/3 krajiny. Priemerné teploty −8,9 °C v januári a 7,9 °C v júli na vrchole a iné hodnoty počasia meria tamojšia meteorologická stanica.

Prístup
-------

* od horskej chaty *Rai*, od ktorej sa po „Tarzanovom chodníku" dostanete na vrchol za 2,5 až 3 hodiny
* od útulne *Pleven* trvá výstup 3,5 – 4 hodiny
* od chaty *Taja* 4,5 – 5 hodín
* od chaty *Vasil Levski* 3,5 až 4 hodiny

Zdroj
-----

*Tento článok je čiastočný alebo úplný preklad článkov Botev Peak na anglickej Wikipédii a Ботев (връх) na bulharskej Wikipédii.*
**Leoš Mareš** (\* 27. apríl 1976, Beroun, Česko) je český moderátor, herec.

Kariéra
-------

Od roku 1998 uvádza *Ranní show Evropy 2* s Patrikom Hezuckým. Moderoval tiež zábavnú show *Talentmania*, spevácku súťaž *Česko Slovenská Superstar*, tretiu sériu *Česko hledá Superstar*, súťaž *Big Brother*, *hitparádu Eso*, *X Factor*, *Hlas Česko Slovenska*, či slávnostné vyhlásenie ankety *Český slavík a Ceny Anděl 2012 a 2014*. Leoš Mareš usadol tiež do poroty v show *Česko Slovensko má talent*, v ktorej vystriedal herca Martina Dejdara.

Jeho prvý odmoderovaný príspevok bol v relácii *Prásk – drby ze showbyznysu*. Nahral tiež štyri albumy, na ktorých sa okrem iného nachádzajú aj duety s Martinou Balogovou či Terezou Kerndlovou. Sám seba nepovažuje za speváka. Dňa 11. januára 2010 bol vymenovaný šéfredaktorom týždenníka *Spy*, kde pôsobil len dva týždne.

V roku 2015 mal svoju vlastnú talk show a zúčastnil sa s Katarínou Štumpfovou súťaže Českej televízie s názvom *StarDance ...když hvězdy tančí*, kde došiel do 8. kola.

Zahral si tiež vo filmoch. V roku 2003 vo filme Jak básníci neztrácejí naději a v roku 2016 vo filme Jak básníci čekají na zázrak, teda v piatej a šiestej časti série. V roku 2017 sa objavil v ďalších dvoch celovečerných filmoch, prvý je koprodukčná romantická komédia *Všechno nebo nic* režisérky Marty Ferencovej a druhým je hudobný film Dušana Rapoša s názvom *Muzzikanti*, kde vytvoril spoločne s Patrikom Hezuckým dvojicu príslušníkov Polície.

Osobný život
------------

Študoval na Gymnáziu Joachima Barranda v Beroune a pokračoval na ZČU (pobočka v Chebe), štúdium ale nedokončil. V mladosti sa venoval tancu v rámci tanečnej skupiny R. A. K. v Beroune. Dňa 12. júla 2008 si vzal Moniku Poslušnú, s ktorou má synov Jakuba a Matěja. S manželkou sa ale rozviedol a v roku 2018 sa oženil s Monikou Koblížkovou, ktorá prijala priezvisko Marešová.

Diskografia
-----------

* 2001: *Tři slova* – Universal Music, CD
* 2002: *Minuty se vlečou* – Universal Music, CD
* 2003: *Nejlepší nápad* – Universal Music, CD
* 2005: *Komplet 2001 – 2005* – Universal Music, CD
* 2008: *Největší hity* – Universal Music, CD (edice Zlaté hity)
* 2017: *DVANÁCTPOMALÝCH PĚTRYCHLÝCH JEDNANOVÁ*

Referencie
----------

1. ↑
2. ↑
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Leoš Mareš**

Externé odkazy
--------------

* Leoš Mareš na Kinobox.cz
* Oficiálne stránky Leoša Mareša
* Leoš Mareš v Česko-Slovenskej filmovej databáze
* Oficiálny archív Hitparády Eso

Zdroj
-----

*Tento článok je čiastočný alebo úplný preklad článku Leoš Mareš na českej Wikipédii.*

Autoritné údaje: * ISNI: 0000 0000 5662 0154
* NK ČR: ola2002149823
* VIAF: 84960964
**Babahoyo** je mesto v Ekvádore. Bolo založené 30. septembra 1948 zákonným nariadením a je hlavným mestom provincie Los Ríos. Obmývajú ho dve rieky : San Pablo a Caracol, ktoré sa zlievajú do rieky Babahoyo, ktorá sa vlieva do rieky Guayas, a tá potom do Moremora. Jedna z najzaujímavejších exkurzií ponúka splavenie rieky Babahoyo, vedie na vidiek a umožňuje vidieť tradičný životný štýl miestnych campesinos, ktorí žijú na vidieku, sejú rastliny a chovajú dobytok. Pozornosť priťahujú plávajúce domy charakteristické pre túto oblasť.

Je spracovateľským a obchodným centrom pre okolitý poľnohospodársky región, mesto obchoduje s ryžou, cukrovou trstinou, ovocím, balzovým drevom a orechmi tagua (rastlinná "ivory"). Ryža a cukor sa spracovávajú v továrňach.

Pamätihodnosti
--------------

Za zmienku stojace atrakcie samotného hlavného mesta provincie zahŕňajú svieže záhrady na Parque 24 de Mayo a hlavnú katedrálu mesta, ktorá je zdobená obrovskou nástennou mozaikou znázorňujúcu Pannu Máriu.

Gastronómia
-----------

V Babahoyo je hlavným pokrmom "**ceviche**" z kreviet, rýb a mušlí. Iným známym jedlom z Babahoyo je "**Caldo de manguera**" ( polievka s párkom ).

Doprava
-------

Väčšina autobusových spoločností na linkách medzi Quito a Guayaquil stojí alebo prechádza cez Babahoyo. Quevedo spája Guayaquil po dvoch autostrádach, jedna vedie cez Balzar a Daule (nie je veľmi populárna); a druhá vedie cez Babahoyo.

Súradnice: 1°48'00" j.š 79°32'24 z.d
Poloha Baalbeku
**Baalbek** (arab. بعلبك‎ – Baʿlabakk) je mesto vo východnom Libanone, zo staroveku známe aj ako **Heliopolis**. Okolie mesta bolo ako významná archeologická lokalita zapísaná v roku 1984 na zoznam Svetového dedičstva UNESCO.

Poloha
------

Nachádza sa asi 65 km východne od Bejrútu, v údolí El-Bekaa (arabsky ﺍﻠﺒﻗﺎﻉ, Biqāʿ), medzi pohoriami *Libanon* a *Antilibanon*. Leží vo výške 1 170 m n. m.

Dejiny
------

Baalbek je známy svojimi chrámovými stavbami z 1. až 3. storočia, no osídlenie lokality sa datuje až do 3. tisícročia pred Kr. Názov je odvodený od mena boha Baala. V roku 64 bol Baalbek dobytý Rimanmi, ktorí tu mali trvalú posádku a premenovali ho na Heliopolis. Po rozpade Rímskej ríše sa stal súčasťou Byzantskej ríše a v roku 637 ho dobyli Arabi. Od roku 1516 bol až do roku 1918 kedy vznikol Libanon, súčasťou Osmanskej ríše.

Galéria
-------

* Stĺpy Jupiterovho chrámuStĺpy Jupiterovho chrámu
* Veľké nádvorieVeľké nádvorie
* Vstup do Bakchovho chrámuVstup do Bakchovho chrámu
* Bakchov chrámBakchov chrám
* Pohľad na Baalbek z obdobia 1890 - 1900Pohľad na Baalbek z obdobia 1890 - 1900

Iné projekty
------------

Commons
* Spolupracuj na Commons Commons ponúka multimediálne súbory na tému **Baalbek**

Zdroj
-----

*Tento článok je čiastočný alebo úplný preklad článku Baalbek na českej Wikipédii.*

| * z
* d
* u
Libanonské pamiatky na zozname svetového dedičstva UNESCO |
| --- |
| 
* Andžar
* Baalbek
* Byblos
* Tyros
* Wádí Kádíšá (Sväté údolie) a Horš Arz al-Rabb

 | Libanon |
**Babadlo** je bábkové divadlo, pôsobiace v Prešove. Založené bolo 1. júna 1995 s cieľom obnoviť tradíciu bábkarstva v šarišskej oblasti.

Babadlo je jediným profesionálnym divadlom svojho druhu v celom Prešovskom kraji. Tvorba divadla je zameraná najmä na detského diváka, ktorému sa snaží priblížiť hlavne pôvodnú slovenskú tvorbu. V repertoári však nájdeme aj svetovú klasiku a autorské divadlo.

Práve cez divadlo, hru, interakciu, scénu, bábkarske umenie, sa snaží rozvíjať cit pre krásno, pre umelecké a pre umenie v každom návštevníkovi. Počas už takmer 25 rokov existencie Babadla si jeho tvorbu pozrelo zhruba milión detí z celého Slovenska. Pretože divadlo má síce svoju stálu scénu v Prešove na Solivarskej 80, ale je verné tradícii a podstate divadla a tak pravidelne vyráža za svojim nielen detským divákom po celej krajine.

Úspešne sa prezentuje na festivaloch na Slovensku aj v zahraničí. Od svojho začiatku spolupracuje s kolegami z Česka, tak bábkohercami, ako aj režisérmi. Práve tam čerpá inšpiráciu a vďaka tomu kĺbi v sebe nielen slovenský, ale aj český kumšt, humor a obrovské divadelné srdce.

Cieľom je byť tu pre diváka. Pohladiť mu dušu, otvoriť srdce a vliať mu do nich lásku k divadlu a k umeniu. Upriamiť jeho pozornosť na krásno okolo nás.

Toto divadlo nespí ani počas divadelných prázdnin. Venuje sa deťom v prímestskom tábore, deti sa učia vyrábať jednoduché bábky. Snívajú s otvorenými očami, cibria si fantáziu, zhmotňujú svoje predstavy...

Principálkou divadla je Júlia Labudová.

Zdroj
-----

* Webstránky divadla BABADLO
* Mária Dudová - Bašistová: Príbeh Babadla: Vzniklo pri pive, dnes má dvadsať rokov. - presov.korzar.sme.sk
* Prešovské bábkové divadlo Babadlo pripravilo pre deti prímestský tábor - teraz.sk
**Seydlitz** bola štvrtá jednotka ťažkých krížnikov triedy Admiral Hipper nemeckej Kriegsmarine. Jej pracovné meno pred rozhodnutím o pomenovaní bolo *Kreuzer K (krížnik K)*. Pomenovaná bola po pruskom generálovi Friedrichovi Wilhelmovi von Seydlitz. Mala štyri sesterské lode:

* Admiral Hipper,
* Blücher,
* Prinz Eugen
* Lützow.

Stavba
------

Kýl lode bol položený 29. decembra 1936 v lodeniciach DeSchiMAG v Brémach. Spustenia na vodu sa dočkala 19. januára 1938. Jednotka nebola nikdy dokončená a prevzatá nemeckou Kriegsmarine. Stavba jednotky vyšla Tretiu ríšu na 84,1 milióna RM.

Pohon a pancierovanie
---------------------

Pohon zabezpečovalo vysokotlakých 9 kotlov, ktoré poháňali 3 turbíny a výsledný výkon bol okolo 130 000 ks. Maximálna rýchlosť lode 32 u..

Bočný pancierový pás, 70-80 mm sa na prove a korme zužoval na 30-50 mm. Paluba bola chránená dvoma pásmi panciera a to prvý v hrúbke 12-20 mm a druhý 20-50 mm. Veže hlavného kalibru 70-105 mm, barbety a veliteľská veža až 50-150 mm.

Výzbroj
-------

Hlavná výzbroj pozostávala z ôsmich diel kalibru 203 mm (8"/60 cal) v štyroch dvojhlavňových vežiach SK C/34, s dostrelom 33 500 m. Pomocnú výzbroj tvorilo dvanásť diel kalibru 105 mm uložených v šiestich dvojhlavňových polootvorených vežiach typu Dopp L/31, s dostrelom 17 700 m. Proti lietadlám sa dalo použiť aj pomocné delostrelectvo kalibru 105 mm, no len na ochranu proti lietadlám bolo nainštalovaných šesť 37 mm kanónov a osem kanónov kalibru 20 mm. Dvanásť torpédometov kalibru 533 mm, v strednej časti lode po štyroch trojhlavňových kompletoch.

Katapult sa nachádzal v strednej časti lode. Loď mohla niesť tri hydroplány, pravdepodobne typu Arado Ar 196.

Dohra
-----

Ešte v predvečer II. sv. vojny (takisto, ako jej sesterskú loď *Lützow*) mala byť ako nedokončená na základe dodatku k Ribbentrop-Molotovovmu paktu z roku 1939 predaná do Sovietskeho zväzu. Predaj však nebol uskutočnený

Počas vojny pri zmene priorít budovania Kriegsmarine, keď prednosť pred hladinovým loďstvom dostali ponorky, bolo rozhodnuté podriadiť prácu na dokončovaní jednotky potrebám stavby ponoriek. V auguste roku 1942 bola jednotka dokončená z 90%. Vtedy sa rozhodlo o prestavaní jednotky na lietadlovú loď. Táto požiadavka si však vyžadovala rozsiahlu rekonštrukciu. 10. apríla 1945 bol odtiahnutý do Königsberg (dnešný Kaliningrad).

Prevzatý ZSSR bol v roku 1946 a následne premenovaný na Poltava. Zošrotovaný bol v roku 1950.

|  |  |
| --- | --- |
| **Ťažké krížniky: Trieda Admiral Hipper** |  |
| Predchádzajúca trieda: Trieda Deutschland | Nasledujúca trieda: **nebola** |
| Admiral Hipper · Blücher · Prinz Eugen · Seydlitz (nedokončený) · Lützow (nedokončený) |